

**Referat fra FAU-møte**

**Sted**: Salangen skole, naturfagrom

**Tid**: Onsdag 02.09.2020 kl. 1800 - 2100

**Smitteverntiltak:**

Av smittehensyn gjennomføres møtet på skolens naturfagrom. Der er det vask ved døra som alle må benytte. Medlemmene sitter på pultene til elevene for å holde avstandsanbefalingene.

**Saksliste:**

**Sak 5/20 VALG**

**FAU.** FAU består av en klassekontakt pr trinn. På trinn med flere klasser/ klassekontakter velges en av representantene.

FAU for skoleåret 20/21 har denne sammensetningen.

|  |  |
| --- | --- |
| Trinn | Navn |
| 1 | Kenneth Larsen |
| 2 | Stine Benjaminsen |
| 3 | Christina Rotvik  |
| 4 | Kjersti Tverseth  |
| 5 | Ruth Bente Aglen |
| 6 | Egil Vaeng  |
| 7 | Kari Børve  |
| 8 | Andreas Seipajærvi |
| 9 | Beatrice Olsen  |
| 10 | Ellen Bertheussen |

Leder: Andreas Seipajærvi

Nestleder: Kari Børve

Representant SU/SMU: Stine Benjaminsen

**Sak 6/20 Tilbud om gratis SFO, fysisk aktivitet og leksehjelp mellom kl. 1220 og 1415 i stedet for midtskyss.**

Rektor gikk gjennom saken og fordeler og ulemper ble diskutert i FAU. I forhold til tidligere presentasjon/ referat så ble det gjort oppmerksom på at det i fjor var en elev som ikke ønsket å ha SFO-plass men ble nødt til å benytte dette på mandag pga manglende skoleskyss. Det betyr at av de 4 som kun benyttet gratis SFO-plass var det tre som valgte det selv.

Vedtak:
Flertallet i FAU stiller seg positiv til å gi gratis SFO, timer til leksehjelp og/ eller fysisk aktivitet i stedet for midtskyss.

FAU ber Salangen skole om å initiere et samarbeid med kultur, Sjøvegan videregående skole samt lag og foreninger mtp å flytte aktiviteter inn i SFO-tida og FAU oppfordrer til at alle benytter tilbudet, også de som kan gå hjem etter endt skoletid. Dette for å sikre likhet og inkludering.

Videre ønsker FAU at dersom dette innføres så må ordningen evalueres etter 2 år. Evalueringen bør gjennomføres blant lærere, foreldre og elever og fokusere på trivsel, læringsutbytte, om man demmer opp for tidsklemma ifht samarbeid med lag og foreninger om tidspunkt for fritidsaktivitet.

**Sak 7/20 Møteplan**

Forslag til FAU-møter:

* Mandag 9/11-20
* Torsdag 14/1-21
* Onsdag 14/4-21

SU-møter etter behov. Første blir i uke 38.